૨૦૧૫ના વર્ષમાં જ અકસ્માતના ૧૬૪૯ બનાવ બન્યા છે, જેમાં ૨૭૩થી વધુ લોકોએ જીવ ગુમાવ્યા છે. શહેરમાં ત્રણ મુખ્ય રૂટ એક્સિડન્ટ ઝોન એટલે કે અકસ્માત સર્જવા માટે સૌથી વધુ જોખમી છે. આ રૂટ પર કુલ અકસ્માતના ૬૦ ટકા કેસ બન્યા છે. આ રૂટમાં નરોડા-સોનીની ચાલ-નારોલ સર્કલ, એસજી હાઈવે- વૈષ્ણોદેવી સર્કલ તથા નારોલ-વિશાલા સુધીના રૂટનો સમાવેશ થાય છે. શહેરમાં ૨૦૧૫ના વર્ષમાં બનેલા ૧૬૪૯ અકસ્માતના બનાવમાં ૩૧૫ ગંભીર કહી શકાય તેવા અને ૧૦૬૩ સામાન્ય પ્રકારના હતા.